การพยายามหาวิธีป้องกันน้ำท่วมขัง ตามถนนหนทางหลังเกิดพายุในรัฐแมรี่แลนด์
น้ำที่ไหลบ่าเข้าท่วมบ้านเรือนในช่วงที่เกิดพายุนั้น อาจเป็นสาเหตุหนึ่ง ของการเกิดมลพิษตามเมืองต่างๆ ที่ตามมาหลังน้ำท่วม และในบางครั้งอาจ
แต่ที่เมืองเล็กๆเมืองหนึ่งในรัฐแมรี่แลนด์ กำลังพยายามหาวิธีป้องกันน้ำท่วมขัง ตามถนนหนทางต่างๆ หลังจากเกิดพายุซึ่งอาจเป็นตัวอย่างที่ดี ในการแก้ไขปัญหาเดียวกันนี้ในเมืองอื่นๆ เมื่อใดก็ตามที่ฝนตกหนักหรือเกิดพายุหลายๆ เมืองในหลายประเทศ ที่ระบบการระบายน้ำไม่ดีก็จะมีน้ำท่วมขังอย่างรวดเร็วเช่นเดียวกับที่เมือง Edmonstonเมืองเล็กๆในรัฐแมรี่แลนด์ ไม่ไกลจากกรุงวอชิงตันซึ่งมีประชากรเพียง 1,400 คนและมีลักษณะภูมิประเทศอยู่ในระดับต่ำนายกเทศมนตรีเมือง Edmonston นาย Adam Ortiz เล่าว่า ทุกครั้งที่ฝนตกหนัก สายน้ำจะไหลบ่าทะลักเข้าท่วมบ้านเรือนลานจอดรถ ทางด่วน ศูนย์การค้าและถนนหนทางต่างๆ บ้านเรือนอย่างน้อย 30-56 หลังจะจมอยู่ใต้น้ำอย่างน้อยปีละ 1 ครั้ง บ้านเรือนที่ถูกน้ำท่วมในเมืองEdmonston นั้นเป็นเพียงส่วนหนึ่งเท่านั้น ของพื้นที่ลุ่มน้ำทั้งหมดในแถบชานกรุงวอชิงตันคุณ Jim Connolly ผู้อำนวยการบริหารของชุมชนพื้นที่ลุ่มน้ำ Anacostiaกล่าวว่า นอกจากน้ำที่ไหลบ่าหลังฝนตกหนัก จะทำให้เกิดน้ำท่วมในหลายพื้นที่แล้วยังกัดเซาะหน้าดิน และขยะที่มากับน้ำยังเป็นอันตรายต่อสัตว์น้ำอีกด้วยเพราะน้ำมันหรือคราบสกปรกที่ออกมาจากรถยนต์ เศษขยะตามถนนตลอดจนสารตกค้างจากยาฆ่าแมลง ต่างลอยปะปนมากับน้ำที่ท่วมขัง เมืองEdmonston แก้ไขปัญหาน้ำท่วมดังกล่าว ด้วยการสร้างสถานีสูบน้ำแห่งใหม่ เพื่อทำให้ระดับน้ำลดลงและยังพยายามใช้แนวทางใหม่ๆในการป้องกันน้ำไหลท่วม คือการปรับปรุงถนนหลักเสียใหม่และสร้างแนวเกาะปลูกต้นไม้ตามไหล่ทาง และเหนือท่อระบายน้ำเพื่อคอยดูดซับน้ำ ไม่ให้ไหลบ่าเข้าสู่ท่อระบายน้ำและแม่น้ำโดยตรงโดยแนวเกาะที่ว่านี้จะช่วยดูดซับน้ำส่วนใหญ่เอาไว้ นายกเทศมนตรีOrtiz อธิบายว่า ภายในแนวเกาะนั้นจะปลูกต้นไม้พันธุ์พื้นเมือง พร้อมทั้งบรรจุก้อนกรวดและปุ๋ยธรรมชาติเอาไว้เพื่อใช้ดูดซับและกรองน้ำ สำหรับพื้นถนนนั้นจะใช้คอนกรีต แบบที่น้ำสามารถซึมผ่านได้ก่อนที่น้ำที่ผ่านการดูดซับ และกรองแล้วทั้งหมดจะไหลไปรวมกัน ที่ระดับพื้นผิวของน้ำบาดาลซึ่งนายกเทศมนตรีเมือง Edmonstonบอกว่าทั้งหมดเป็นวิธีการดูดซับน้ำตามธรรมชาติ แบบเดียวกับที่เคยใช้มาเป็นร้อยปีโดยเชื่อกันว่าระบบระบายน้ำนี้ จะสามารถดูดซับน้ำที่ไหลท่วมหลังฝนตกหนักได้ราว85-90% โดยใช้เงินลงทุนไม่มากอย่างที่คิด คุณDominiqueLueckenhoff เจ้าหน้าที่บริหารของสำนักงานปกป้องสิ่งแวดล้อมกล่าวว่าวิธีการนี้ไม่ได้ใช้เงินมากมายนัก เมื่อเทียบกับการปรับปรุงถนน และปกป้องสิ่งแวดล้อมนะครับในขณะเดียวกัน การที่จะสามารถนำแนวทางหรือระบบดูดซับน้ำดังกล่าว มาใช้ให้เกิดประสิทธิผลอย่างแพร่หลายนั้นคุณ Allen Hance จากบริษัทสินเชื่อ Chesapeake Bay มีคำแนะนำว่า ชุมชนอื่นๆ น่าจะลองพิจารณาวางโครงร่างการสร้างถนน เสียใหม่ตามแนวทางของเมืองEdmonston นี้ดูบ้าง สำหรับท่านผู้ฟังที่สนใจว่าวิธีการนี้จะใช้กับที่เมืองไทยได้หรือไม่นั้น สามารถเข้าไปหาข้อมูล และดูโครงสร้างพิมพ์เขียวของแนวเกาะปลูกต้นไม้ดูดซับน้ำนี้ได้ทางอินเตอร์เนตที่เว็บไซต์ LID Stormwater.net/ treeboxfilter หรือหารายละเอียด ด้านสิ่งแวดล้อมเพิ่มเติมได้ที่ Environmentreport.org